**Συμπληρωματική έκθεση της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων για την πρόταση νόμου «Ο περί Τουρκοκυπριακών Περιουσιών (Διαχείριση και Άλλα Θέματα) (Προσωρινές Διατάξεις) (Τροποποιητικός) (Αρ. 2) Νόμος του 2023»**

**Παρόντες:**

Νίκος Κέττηρος, πρόεδρος Ρίτα Θεοδώρου Σούπερμαν

Χρίστος Χριστοφίδης Χρίστος Σενέκης

Νίκος Γεωργίου Μιχάλης Γιακουμή

Η Κοινοβουλευτική Επιτροπή Προσφύγων-Εγκλωβισμένων-Αγνοουμένων-Παθόντων επανεξέτασε την πιο πάνω πρόταση νόμου, για την οποία υποβλήθηκε έκθεση στην ολομέλεια του σώματος στις 6 Ιουλίου 2023, σε συνεδρία της, που πραγματοποιήθηκε στις 3 Οκτωβρίου 2023.

Υπενθυμίζεται ότι η συζήτηση της πρότασης νόμου αναβλήθηκε με απόφαση της ολομέλειας του σώματος, ημερομηνίας 6 Ιουλίου 2023, ώστε η αρμόδια επιτροπή να επανεξετάσει τις προτεινόμενες ρυθμίσεις που προνοούνται στην υπό αναφορά πρόταση νόμου.

Σημειώνεται ότι ο σκοπός της πρότασης νόμου, οι θέσεις και οι απόψεις των εμπλεκομένων, καθώς και τα ζητήματα που απασχόλησαν την επιτροπή περιλαμβάνονται στην αρχική έκθεσή της.

Όπως αναφέρεται στην εν λόγω έκθεση, σκοπός της πρότασης νόμου είναι η τροποποίηση του περί Τουρκοκυπριακών Περιουσιών (Διαχείριση και Άλλα Θέματα) (Προσωρινές Διατάξεις) Νόμου, ώστε η απόκτηση ιδιόκτητης οικίας από κάτοχο τουρκοκυπριακής οικίας να μην αποτελεί αιτία τερματισμού της κατοχής της εν λόγω τουρκοκυπριακής οικίας.

Η Κοινοβουλευτική Επιτροπή Προσφύγων-Εγκλωβισμένων-Αγνοουμένων-Παθόντων, αφού έλαβε υπόψη όλα όσα τέθηκαν ενώπιόν της, αποφάσισε, κατά πλειοψηφία του προέδρου και των μελών της βουλευτών των κοινοβουλευτικών ομάδων ΑΚΕΛ-Αριστερά-Νέες Δυνάμεις και του Δημοκρατικού Συναγερμού, να εισηγηθεί στη Βουλή την καταψήφιση της πρότασης νόμου.

Το μέλος της επιτροπής βουλευτής της κοινοβουλευτικής ομάδας του Δημοκρατικού Κόμματος και το μέλος της βουλευτής της Δημοκρατικής Παράταξης-Συνεργασία Δημοκρατικών Δυνάμεων αποφάσισαν να τοποθετηθούν επί των προνοιών της πρότασης νόμου κατά τη συζήτησή της ενώπιον της ολομέλειας του σώματος.

16 Οκτωβρίου 2023

Αρ. Φακ. 23.02.064.006-2023

ΣΚ/ΜΣ/ΓΧ/ΕΧ